EkBass/fiwiki-20250220-pages-articles huggingface dataset:
Bismarck Bobcats

Bismarck Bobcats on yhdysvaltalainen, Pohjois-Dakotan Bismarckin kaupungista kotoisin oleva juniorijääkiekkojoukkue, joka pelaa tällä hetkellä North American Hockey Leaguen keskisessä divisioonassa. Se aloitti toimintansa vuonna 1997. Joukkue pelaa kotipelinsä V.F.W. Sports Centerissä. Luokka:North American Hockey League
Brookings Blizzard

Brookings Blizzard on yhdysvaltalainen, Etelä-Dakotan Brookingsin kaupungista kotoisin oleva juniorijääkiekkojoukkue, joka pelaa tällä hetkellä North American Hockey Leaguen keskisessä divisioonassa. Se aloitti toimintansa vuonna 2005. Joukkue pelaa kotipelinsä Larson Ice Centerissä. Luokka:North American Hockey League
Minot Minotauros

Minot Minotauros on yhdysvaltalainen, Pohjois-Dakotan Minotin kaupungista kotoisin oleva juniorijääkiekkojoukkue joka pelaa tällä hetkellä North American Hockey Leaguen keskisessä divisioonassa. Se aloitti toimintansa vuonna 2011. Joukkue pelaa kotipelinsä Maysa Arenassa. Luokka:North American Hockey League
MediaPro Music

MediaPro Music on romanialainen levy-yhtiö, joka on osa Media PRO Groupia. Vuonna 1997 perustettu levy-yhtiö on yksi merkittävimmistä Romaniassa. == Lähteet == == Aiheesta muualla == * Vitalliset kotisivut Luokka:Romanialaiset levy-yhtiöt
Zomboy

Zomboy (oikealta nimeltään Joshua Mellody)Zomboyofficial.com on brittiläinen elektronisen musiikin tuottaja ja DJ. Zomboyn debyytti "Game Time EP" julkaistiin vuonna 2011 Never Say Die Recordsin kautta. Hänen debyytti-EP oli Beatportin top 5 dubstep-listalla yli 8 viikkoa. Vuoden lopussa hänen musiikkiaan ja remixejään lisensoitiin isommille levy-yhtiöille, kuten Warnerille ja Ministry of Soundille. Vuonna 2012 Zomboy julkaisi toisen albuminsa "The Dead Symphonic EP". Maaliskuussa 2013 hän julkaisi singlen "Here to Stay", jossa oli mukana Lady Chann. Syyskuussa 2013 hänen "Reanimated EP" julkaistiin kahdessa osassa. Zomboy on ottanut vaikutteita muun muassa Skrillexiltä ja Ruskolta. ==Diskografia == === EP:t === Vuosi Nimi Julkaistu Levy-yhtiö 2011 Game Time 8\. elokuuta 2011 Never Say Die Records 2012 The Dead Symphonic 3\. syyskuuta 2012 Never Say Die Records 2013 Here To Stay (feat. Lady Chann) (Remix) 13\. toukokuuta 2013 No Tomorrow Records 2013 Reanimated Pt. 1 9\. syyskuuta 2013 Never Say Die Records 2013 Reanimated Pt. 2 9\. syyskuuta 2013 No Tomorrow Records 2014 The Outbreak 4\. elokuuta 2014 Never Say Die Records 2015 Resurrected 25\. toukokuuta 2015 Never Say Die Records === Singlet === Vuosi Kappale Levy-yhtiö 2013 Here to Stay (feat. Lady Chann) No Tomorrow Recordings 2014 WTF? Never Say Die Records 2014 Survivors (MUST DIE!:n kanssa) OWSLA 2014 Outbreak (feat. Armanni Reign) Never Say Die Records === Remixit === Vuosi Kappale Artisti Julkaistu Levy-yhtiö 2011 Only Girl (in the World) (Joshua Mellodyna) Rihanna Julkaistu YouTubessa — 2011 Demons (Joshua Mellodyna) Fenech-Soler Julkaistu YouTubessa — 2011 Little Dreams (Joshua Mellodyna) Ellie Goulding Julkaistu YouTubessa — 2011 Pressure Nadia Ali, Starkillers & Alex Kenji Pressure (Remixes) Simply Delicious 2011 Bass Cannon Flux Pavilion Released on SoundCloud — 2011 Movements Dead C∆T Bounce Movements EP Dga Fau Records 2012 Still Getting It Foreign Beggars feat. Skrillex Never Say Die (Deluxe Edition) UKF/Never Say Die Records 2012 Hot Right Now DJ Fresh feat. Rita Ora Hot Right Now EP Ministry of Sound 2012 Parasite (SKisMin kanssa) Hadouken! Parasite (Remixes) Nettwerk 2013 Sunlight Modestep Evolution Theory (Deluxe Edition) Polydor Records 2014 Where We Belong Fedde Le Grand & Di-rect Where We Belong (Remixes) Flamingo == Esiintymiset Suomessa == * 15. elokuuta 2014 – Weekend Festival, Helsinki * 15. lokakuuta 2013 - Pakkahuone, Tampere * 16. elokuuta 2013 – Neverland Festival, Oulu * 19. elokuuta 2019 - Weekend Festival, Helsinki == Lähteet == == Aiheesta muualla == * Viralliset sivut Luokka:Dubstep-tuottajat Luokka:Vuonna 1989 syntyneet Luokka:Elävät henkilöt
Viialan lasitehdas

thumb|Wiialan lasitehtaan (1890-1938) valmistama taskupullo Viialan lasitehdas (tunnetaan myös nimellä Wiialan lasitehdas) oli Viialassa vuosina 1890–1938 toiminut lasitehdas. Viialan lasitehdas oli jonkin aikaa Suomen kolmanneksi suurin lasitehdas. Tehtaan päätuotteena oli koko toiminta-ajan pakkauslasi, lisäksi tehdas valmisti myös talouslasia ja tehtaan yhteydessä oli talouslasihiomo. Ainoaksi jäänyt talouslasikuvasto ilmestyi vuonna 1911.Esine elää : Suomalaisia lasitehtaita Viialan lasitehtaan 70 metriä pitkä ja 36 leveä lautarakenteinen hyttirakennus paloi 12. marraskuuta 1921 koneineen ja sulatusuuneineen. Tehtaan konttorirakennus ja varasto- ja raaka-ainemakasiinit saatiin suojeltua. Hyttirakennus oli palannut aiemmin joulukuussa 1916 mutta se oli rakennettu uudelleen.Viialan suuri lasitehdas joutunut tulen saaliiksi, Aamulehti, 13.11.1921, nro 263, s. 5, Kansalliskirjaston digitaaliset aineistot ==Lähteet== Luokka:Entiset suomalaiset lasitehtaat Luokka:Suomen teollisuushistoria Luokka:Viiala Luokka:Akaan historia Luokka:Akaan rakennukset ja rakennelmat
Tadžikistan talviolympialaisissa 2014

Tadžikistan osallistui Sotšin talviolympialaisiin 2014. Joukkue koostui yhdestä urheilijasta, joka kilpaili alppihiihdossa. === Alppihiihto=== Urheilija Laji Aika Sijoitus Ališer Kudratov Pujottelu – kesk. ==Lähteet== Luokka:Tadžikistan olympialaisissa Luokka:Valtiot talviolympialaisissa 2014
Hawker Siddeley HS125

Hawker Siddeley HS.125 Dominie on suihkumoottorein varustettu brittiläinen matkustajalentokone. Koneen kaksi Rolls-Royce Viper -suihkuturbiinia sijaitsevat koneen rungossa takana. Lentokoneen konstruktio on nuolimuotoinen alataso, jossa korkeusperäsimet sijaitsevat korkealla ylhäällä pyrstössä. Peräsin ei kuitenkaan ole T-kirjainta täysin muistuttava. Koneen suunnittelussa on pyritty välttämään tasojen, peräsinten ja moottorien välistä turbulenssia.Tiedon Portaat 3, Ilmailu: s. 537 Konetyypin ensilento tapahtui 13. elokuuta 1962. Tuotanto kattoi enemmän kuin 1 000 koneyksilöä, ja se päättyi niinkin myöhällä kuin vuonna 2013. Koneessa on kahden hengen miehistö. Konetta käytettiin muiden tehtävien ohella henkilökuljetukseen, kuten VIP- koneena. Se saattoi ottaa tähän tarkoitukseen kahdeksan matkustajaa. Muussa henkilökuljetuksessa koneeseen mahtui 14 henkilöä. == Lähteet == *Eskelinen, Heikki; Kärnä, Juhani et al, WSOY, Helsinki-Porvoo, 1968: Tiedon Portaat – osa 3 (Ilmailu): s. 537 === Viitteet === == Aiheesta muualla == HS125 Luokka:Liikelentokoneet Luokka:Brittiläiset matkustajalentokoneet Luokka:1960-luvun matkustajalentokoneet
García II

García II voi tarkoittaa ainakin seuraavia: * Garcia II Sanchez, Pamplonan eli Navarran kuningas vuosina 994–1000 * García II, Galician kuningas vuosina 1065–1071 * Garcia II, Kongon kuningas 1641–1661.
Gilfach Goch

Gilfach Goch on kylä Walesissa, lähellä Tonyrefailin kaupunkia. Kylässä oli vuoden 2011 väestönlaskennan mukaan 1 920 asukasta. Vuoden 2004 väestönlaskennan mukaan Gilfach Goch oli Britannian vähiten uskonnollisin paikkakunta; sen asukkaista 38,5 prosenttia ilmoitti, ettei kuulu mihinkään uskontokuntaan. == Lähteet == == Aiheesta muualla == Luokka:Walesin kylät
Lettopaju

Lettopaju (Salix myrsinites) on pajujen sukuun kuuluva laji. Se on matala pensas, jonka korkeus on 20 cm:stä metriin. == Lajikuvaus == Oksat ovat mutkikkaita, paksuja, kyhmyisiä ja väriltään punarusehtavan mustia. Lehdet ovat soikeita, verkkosuonisia, lyhytruotisia ja nahkeita. Niissä on suurehkot korvakkeet. Lehtien asento on kierteisiä. Silmut ovat kellanruskeita ja niiden kärjet ovat pyöreät. == Kukat ja siemenet == Lettopaju kukkii kesäkuussa samaan aikaan kun lehdet puhkeavat. Muiden pajujen tapaan se on hyönteispölytteinen. Se on kaksikotinen eli sen hede- ja emikukat ovat eri kasveissa. Hedelmän muoto on kota. Siemenissä on lenninhaivenet. == Levinneisyys == Sitä tavataan Skotlannissa, Fennos-Skandinavian pohjoisosassa ja Huippuvuorilla. Suomessa se esiintyy pääasiassa Oulun korkeudelta ylöspäin. == Elinympäristö == Lettopajua esiintyy kosteilla paikoilla, kuten letoilla ja ojan varsilla sekä tunturikoivikoissa. Se on kalkinsuosija. == Lähteet == == Aiheesta muualla == * Kasviatlas 2020: Lettopajun (Salix myrsinites) levinneisyys Suomessa. * * * * Luokka:Pajut
Lukukeskus

Lukukeskus – Läscentrum ry (aiemmin Kirjailijakeskus) on kirjailijajärjestöjen ja -liittojen vuonna 1972 perustama lukemista edistävä järjestö ja kirjailijavierailujen välittäjä. Valtakunnallisesti toimiva Lukukeskus välittää vuosittain yli 2000 kirjailijaesiintymistä. Lisäksi se järjestää lukukampanjoita ja toimii lukemisen ja lukutaidon asiantuntijajärjestönä. Järjestö julkaisee verkossa nuorille suunnattua Lukufiilis-lehteä sekä kirjallisuuskritiikin Kiiltomato.net-verkkolehteä. Aiemmin se julkaisi myös lasten Vinski-kirjallisuuslehteä. Lukukeskuksella on erityinen asema erityisesti lasten ja nuorten lukemisen edistämisessä. Opettajat ja kirjastoalan ammattilaiset eri puolilta Suomea käyttävät Lukukeskuksen palveluja työssään. Asiantuntijuuden kysyntä lukemiseen ja lukutaitoon liittyvissä kysymyksissä on kasvanut merkittävästi. Lukukeskus toimii yhteistyössä kirjailijoiden, kääntäjien, kustantajien, kirjastojen, koulujen sekä kulttuurijärjestöjen kanssa. Lukukeskuksen vierailupalvelussa on yli tuhat kirjallisuusalan ammattilaista. Vuodesta 2019 Lukukeskus on toteuttanut Lukulahja lapselle -kampanjaa, jossa vauvaperheille jaetaan neuvolakäynnin yhteydessä maksuton kirjakassi. Ohjelma sai vuonna 2022 Lastenkirjainstituutin myöntämän Onnimanni-palkinnon. Järjestön toimintaa rahoittavat Suomen opetus- ja kulttuuriministeriö sekä suomalaiset säätiöt. Vuonna 2023 keskusta tukivat ministeriön lisäksi opetushallitus, Konstsamfundet, Otavan Kirjasäätiö, Stiftelsen Brita Maria Renlunds minne, Suomen Kulttuurirahasto, Svenska kulturfonden ja Svenska litteratursällskapet. Lukukeskuksen toiminnanjohtaja on syyskuusta 2022 alkaen Emmi Jäkkö. Hän seurasi tehtävässä Suomen Kirjailijaliiton toiminnanjohtajaksi siirtynyttä Ilmi Villacísta, joka työskenteli toiminnanjohtajana tammikuusta 2015 alkaen. Hallituksen puheenjohtajana on toiminut vuodesta 2018 kirjailija Juha Itkonen. ==Jäsenjärjestöt== Lukukeskuksella on kymmenen kirjallisuuden alan jäsenjärjestöä: * Finlands Svenska Författareförening * Kansanvalistusseura * Suomen arvostelijain liitto * Suomen Kirjailijaliitto * Suomen kirjastoseura * Suomen kääntäjien ja tulkkien liitto * Suomen lasten- ja nuortenkirjailijat * Suomen Näytelmäkirjailijat ja Käsikirjoittajat * Suomen tietokirjailijat * Äidinkielen opettajain liitto ==Lähteet== == Aiheesta muualla == * Lukukeskuksen verkkosivut Luokka:Suomalaiset kirjallisuusseurat
Leeliat

Leeliat (Laelia) on suku, joka kuuluu heimoon kämmekkäkasvit (Orchidaceae). Sen lajeja käytetään koristekasveina, huonekasvina ja leikkokukkana.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Leelioihin kuuluu noin 50 lajia ikivihreitä, epifyyttisiä tai maassa kasvavia orkideoita. Niitä esiintyy luonnossa Amerikan mantereella, Meksikosta, Brasiliaan ja Argentiinaan. Kasvavat usein tammimetsissä, rannikoilta 2600 metrin korkeuteen. Viljellyt leeliat viihtyvät viileässä. Niitä kasvatetaan epifyyttiorkideojen ruukkuseoksessa tai pieninä kaarnalevyn päällä. Leelioita on risteytetty suvun katleijat (Cattleya) lajien kanssa.Brickell, Christopher & Cathey, H. Marc: A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. == Lajeja == * Laelia jongheana – rusoleelia * Laelia lobata – rusettileelia * Laelia rubescens – kirjoleelia == Lähteet == == Aiheesta muualla == * Finto: Kassu – Kasvien suomenkieliset nimet: Laelia *ITIS: Laelia *UniProt, Taxonomy: Laelia Luokka:Kämmekkäkasvit
Lykastet

Lykastet eli siipiorkideat (Lycaste) on suku, joka kuuluu heimoon kämmekkäkasvit (Orchidaceae). Sen lajeja on käytössä koristekasveina, huonekasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Lykasteja on noin 45 lajia epifyyttisiä tai maassa kasvavia orkideoita, joita esiintyy luonnossa Meksikossa, Keski-Amerikassa, Etelä-Amerikassa ja Länsi-Intiassa. Kasvavat pilvimetsissä 600–2200 metrin korkeudella merenpinnasta. Suuret tuoksuvat kukat ovat tavallisesti kolmion muotoiset. Viljellyt lykastet viihtyvät viileässä. Niitä kasvatetaan kaarnamurskassa tai muussa ilmavassa ruukkuseoksessa tai kaarnalevyjen pinnalla.Brickell, Christopher & Cathey, H. Marc: A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. == Lajeja == * Lycaste aromatica – tuoksulykaste eli tuoksusiipiorkidea * Lycaste skinneri – punalykaste == Lähteet == == Aiheesta muualla == * Suomen Lajitietokeskus: Siipiorkideat – Lycaste *ITIS: Lycaste *UniProt, Taxonomy: Lycaste Luokka:Kämmekkäkasvit
Pullman

Pullman voi tarkoittaa ainakin seuraavia: *Pullman Palace Car Company, yhdysvaltalainen rautatievaunujen valmistaja *Pullman-vaunu, erilaisista junien makuu- ja ravintolavaunuista käytetty nimitys *Pullman, Mercedes-Benz- ja Maybach-loistoautojen pidempikorinen limusiinimalli *Pullman, entinen tehdaskaupunki, nykyinen Chicagon kaupunginosa *Pullman, kaupunki Washingtonin osavaltiossa Yhdysvalloissa *Pullman Hotels, yksi ranskalaisen AccorHotelsin hotelliketjuista ==Sukunimenä== *Bill Pullman (s. 1953), yhdysvaltalainen näyttelijä *George M. Pullman (1831–1897), yhdysvaltalainen liikemies, Pullman-vaunun kehittäjä ja Pullman Companyn perustaja *Philip Pullman (s. 1946), brittiläinen kirjailija ==Muuta== *Pullmanin lakko, suuri rautatietyöläisten lakko Yhdysvalloissa vuonna 1894 *Ryhmä Pullman, brittiläinen television poliisisarja
John Murray Dunmore

John Murray, Dunmoren neljäs jaarli (n. 1730 – 25. helmikuuta 1809 Ramsgate, Kent)John Murray, 4th earl of Dunmore Encyclopædia Britannica Online Academic Edition. Viitattu 16.2.2014. oli brittiläinen virkamies, joka toimi Pohjois- Amerikassa Virginian provinssin kuvernöörinä vuosina 1771–1775 eli aivan Amerikan vallankumouksen alla. Hän oli William Murrayn, Dunmoren kolmannen jaarlin vanhin poika, ja hän peri isänsä aatelisarvon vuonna 1756. Dunmore kuului parlamentin ylähuoneeseen vuosina 1761–1770. Hänet nimitettiin 1770 New Yorkin ja seuraavana vuonna Virginian provinssin kuvernööriksi. Dunmore oli huolissaan Virginian länsirajan turvaamisesta ja kiinnostunut sen länsipuolisten alueiden valtaamisesta, joten vuonna 1774 hän lähetti 3 000 miestä kukistamaan Ohiojoen laaksossa asuneita shawnee-intiaaneja. Sotaretki tunnetaan lordi Dunmoren sotana. Vallankumouksen lähetessä lordi Dunmoren arvovalta Amerikan siirtokuntalaisten parissa väheni tasaisesti. Hän hajotti Virginian edustajakokouksen vuosina 1772, 1773 ja 1774, koska siellä ilmaistut poliittiset mielipiteet olivat liian radikaaleja. Kun hän huhtikuussa 1775 takavarikoi Virginian ruutivaraston, siirtokuntalaiset nousivat aseelliseen kapinaan ja syrjäyttivät hänet. Dunmore joutui pakenemaan englantilaiseen sotalaivaan, mistä käsin hän julisti Virginiaan poikkeustilan ja lupasi vapautuksen brittijoukkoihin liittyville orjille. Dunmoren joukot kärsivät tappion siirtokuntalaisille Great Bridgen taistelussa vuoden 1775 lopussa. Tämän jälkeen hän käski laivansa 1. tammikuuta 1776 pommittamaan Norfolkin kaupunkia, joka sen seurauksena paloi. Dunmore palasi Englantiin heinäkuussa 1776. Hän palasi ylähuoneeseen ja toimi vielä 1787–1796 Bahaman kuvernöörinä. ==Lähteet== Luokka:Brittiläiset siirtomaajohtajat Luokka:Jaarlit Luokka:1730-luvulla syntyneet Luokka:Vuonna 1809 kuolleet
Nystykämmekät

Nystykämmekät (Oncidium) on suku, joka kuuluu heimoon kämmekkäkasvit (Orchidaceae). Sen lajeja on hyötykäytössä koristekasveina, huonekasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Nystykämmeköihin kuuluu yli 450 lajia ikivihreitä orkideoita, jotka ovat epifyyttisiä, litofyyttisiä tai maassa kasvavia. Niitä esiintyy luonnossa Meksikossa, Keski-Amerikassa, Etelä- Amerikassa ja Länsi-Intiassa. Kasvavat vaihtelevissa ympäristöissä merenpinnasta 3000 metrin korkeudelle. Jotkin nystykämmekät ovat tiiviskasvuisia ja pienilehtisiä. Muilla lajeilla varsimukulasta kasvaa yksi suuri tai kaksi pienempää lehteä. Kukat ovat tavallisesti keltaisia ja niiden huuli on huomattavan suuri.Brickell, Christopher & Cathey, H. Marc: A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Viljellyt nystykämmekät viihtyvät viileässä tai keskilämpimässä ilmassa. Niitä kasvatetaan epifyyttien ruukkuseoskasvualustassa tai kaarnan pinnalla tai korissa. == Lajeja == * tuoksunystykämmekkä (Oncidium ornithorhynchum) – Etelä-Meksiko, Guatemala, El Salvador, Costa Rica. == Lähteet == == Aiheesta muualla == * Finto: Kassu – Kasvien suomenkieliset nimet: Oncidium *ITIS: Oncidium *UniProt, Taxonomy: Oncidium Luokka:Kämmekkäkasvit Luokka:Seulonnan keskeiset artikkelit
Anders Hellant

Anders Hellant (30. marraskuuta 1717 Pello – 23. marraskuuta 1789 Tornio) oli liike-elämän vaikuttaja, tähtitieteilijä ja fyysikko. thumb|upright|Ilmari Wirkkalan suunnittelema muistolaatta Hellantin kotitalon (Hallituskatu 5) paikalla nykyään olevan rakennuksen seinässä. Muistolaatta on vuodelta 1954.Alamäki et al., 2002, s. 6 Hellantin vanhemmat olivat Pohjois-Lapin vouti Anders Hellant vanhempi ja Brita Kempe. Hän opiskeli Uppsalassa muun muassa tähtitieteilijä Anders Celsiuksen johdolla ja pääsi tämän avulla mukaan ranskalaisen Maupertuis’n 1736–1737 johtamaan astemittausretkikuntaan Tornionjoelle. Hellant puolusti Uppsalassa 1738 tutkimustaan Et nyt sät at fiska i the norländska elfvar, mutta palasi sitten tehtailijaksi Tornioon. 1742 hänet nimitettiin Lapin varatuomariksi ja 1756-1762 hän oli Lapin taloustirehtööri. Hän jatkoi silti ilmatieteellisten havaintojen sekä magneettisten ja tähtitieteellisten mittausten tekemistä. 1744–1748 hän julkaisi almanakan Tornion horisontin mukaan ja 1748–1749 hän oli tähtitieteilijänä mukana Ruotsin ja Norjan rajankäynnissä. Ruotsin tiedeakatemian jäseneksi Hellant kutsuttiin 1750. Akatemian julkaisuihin hän kirjoitti parikymmentä tutkielmaa, muun muassa Om vattnets värme i norden (1753), Om klimatets hälsösamhet i Kuusamo och Sodankylä (1769) sekä Beskrifning om staden Torneå (1774). Celsiuksen ohella hän oli ensimmäisiä, joka kiinnitti huomiota maankohoamiseen Suomessa ja Ruotsissa. Hellant kuoli naimattomana. == Lähteet == * Sivu 287. * === Viitteet === ==Aiheesta muualla== * Hellant Tornion kaupungin sivuilla (Viitattu 16.2.2014) * Promemoria om Anders Hellant (1717-1789), ruotsiksi (Viitattu 16.2.2014) * Boström, H. J. 1918. Anders Hellant: kaksisatavuotis muisto 1717 30/11 1917. P.L.K:n julkaisuja, nide 3. Perä-Pohjolan ja Lapin kotiseutuyhdistys, 1918. 82 s. * Tobé, Erik 1991. Anders Hellant. En krönika om sjuttonhundratalets märkligaste tornedaling. Tornedalica. 224 s. Luokka:Suomalaiset elinkeinoelämän vaikuttajat Luokka: Suomalaiset fyysikot Luokka: Suomalaiset tähtitieteilijät Luokka:Vuonna 1717 syntyneet Luokka:Vuonna 1789 kuolleet
S/S Furst Menschikoff (1836)

S/S Furst Menschikoff oli Åbo Ångfartysbolagin vuonna 1836 valmistunut kuunaritakiloitu siipiratashöyrylaiva. Se oli ensimmäinen Suomessa valmistettu avomerihöyrylaiva. == Valmistus == Alus tilattiin Turusta Åbo Gamla Skeppsvarfilta. Runko oli tehty mäntylankuista ja vahvistettu kuparilevyin. Sen höyrykone asennettiin Motala Mekaniska Verkstadilla Norrköpingissä Ruotsissa.turkusteamers.com == Palvelus == Laivan ensimmäisenä päällikkönä toimi oululainen J. W. Callmeijer. Alus saapui höyrykoneen asennuksen jälkeen Tukholman kautta Turkuun 20. lokakuuta 1836 tuoden samalla 13 matkustajaa. Syksyn aikana alus teki koe- ja huvimatkoja Airistolle. Seuraavana keväänä alus lähti 9. toukokuuta Turusta Degerbyn ja Furusundin kautta Tukholmaan, jonne se saapui 13. toukokuuta ahtojäiden ja heikon näkyvyyden hidastettua matkantekoa Ahvenanmerellä. Alus siirrettiin muutamaa vuotta myöhemmin reitille Tukholmasta Kronstadtiin, jonne matkattiin Turun, Helsingin ja Tallinnan kautta. Vuonna 1845 se palasi Turku Tukholma reitille. Ruotsin viranomaiset kielsivät 1848 koleravaaran vuoksi matkat Turusta Tukholmaan, jolloin alus siirrettiin reitille Turusta Kronstadtiin. Seuraavana vuonna yhtiö ajautui konkurssiin, jolloin alus myytiin 22. elokuuta E. Julin & Co.:lle 59 000 ruplalla. Alus sijoitettiin perustettuun Åbo Nya Ångfartygsbolagetiin, jossa se oli aina romuttamiseensa saakka vuonna 1850. == Lähteet == Luokka:Höyrylaivat
Victor L. Berger

Victor Louis Berger (28. helmikuuta 1860 Nieder-Rehbach, Itävalta – 7. elokuuta 1929 Milwaukee, Wisconsin, Yhdysvallat)Victor Berger Encyclopædia Britannica Online Academic Edition. Viitattu 16.2.2014. oli yhdysvaltalainen sosialistinen poliitikko. Hän oli ensimmäinen sosialisti, joka valittiin Yhdysvaltain kongressiin. Itävallassa syntynyt Berger muutti siirtolaisena Yhdysvaltoihin vuonna 1878. Hän työskenteli koulunopettajana Milwaukeessa ja vuodesta 1892 perustamansa Vorwärts-nimisen saksankielisen lehden toimittajana. Hän toimitti myös Social Democratic Herald (myöhemmin Milwaukee Leader) -nimistä vasemmistolaista lehteä. Berger perusti yhdessä Eugene V. Debsin kanssa Yhdysvaltain sosiaalidemokraattisen puolueen, josta vuonna 1901 tuli sosialistinen puolue, Socialist Party of America. Berger valittiin 1910 puolueensa edustajana Yhdysvaltain edustajainhuoneeseen, jolloin hänestä tuli ensimmäinen sosialisti kongressissa. Hän toimi edustajana yhden kauden. Ensimmäisen maailmansodan aikana Berger vastusti Yhdysvaltain osallistumista sotaan, ja hänet tuomittiin puheidensa vuoksi Espionage Actin nojalla 20 vuoden vankeuteen. Kun hänet valittiin vankilasta käsin vuoden 1918 vaaleissa toisen kerran edustajainhuoneeseen, edustajainhuone peruutti hänen paikkansa äänestyksen jälkeen. Vuonna 1919 järjestyssä täytevaalissa hän tuli uudelleen valituksi, mutta tälläkin kertaa hänen paikkansa peruttiin. Korkein oikeus kumosi Bergerin maanpetostuomion vuonna 1921, ja seuraavana vuonna hänet valittiin jälleen edustajainhuoneeseen, jossa hän sai nyt istua vuoteen 1929. Vuodesta 1927 kuolemaansa asti Berger toimi sosialistipuolueen toimeenpanevan komitean puheenjohtajana. ==Lähteet== == Aiheesta muualla == Luokka:Yhdysvaltalaiset sosialistit Luokka:Yhdysvaltain edustajainhuoneen jäsenet Luokka:Vuonna 1860 syntyneet Luokka:Vuonna 1929 kuolleet
Senghenyddin kaivosturma

Senghenyddin kaivosturma tapahtui Senghenyddissä Aber laaksossa lähellä Caerphillyä Etelä-Walesissa 14. lokakuuta 1913 kello 8:00. Universal Colliery -kaivoksella sattuneessa räjähdyksessä, jonka aiheutti metaanikaasun syttyminen, kuoli 439 kaivostyöläistä ja yksi pelastaja. Räjähdys oli niin voimakas että se työnsi painavan hissinhäkin ylös takaisin kaivoskuilusta rikkoen rakenteet kuilun suulta. Kylässä oli koettu jo aikaisemmin kaivosonnettomuus vuonna 1901, jolloin 81 sai surmansa, mutta kaikeksi onneksi se tapahtui työvuorojen välillä, jolloin suurin osa miehistä oli maan päällä. Se herätti katkeruutta etteivät kaivoksen omistajat olleet tämän ensimmäisen onnettomuuden jälkeen suostuneet parantamaan turvatoimia. Tällä kertaa lähes kaikki miehet olivat maan alla, lähes 1 000, osa heitä oli kylläkin poikia vielä. Pelastustoimet kestivät kolme viikkoa. Ensimmäisen maailmansodan syttyminen vuotta myöhemmin ei hävittänyt muistoa Senghenyddin kaivosturmasta. Turman jäljiltä jäi 542 orpoa lasta ja yli kaksi sataa naista jäi leskeksi. Tämän sekä muiden kaivosonnettomuuksien muistoksi paljastettiin muistomerkki turman satavuotispäivänä. == Kuvia == Tiedosto:ILN – Senghenydd Colliery Disaster 5.jpeg Tiedosto:ILN – Senghenydd Colliery Disaster 3.jpeg Tiedosto:ILN – Senghenydd Colliery Disaster 6.jpeg Tiedosto:ILN – Senghenydd Colliery Disaster 4.jpeg Tiedosto:ILN – Senghenydd Colliery Disaster 2.jpeg == Lähteet == == Aiheesta muualla == Luokka:Vuoden 1913 onnettomuudet Luokka:1900-luvun kaivosonnettomuudet Luokka:Onnettomuudet Walesissa
Blessed with Love

Blessed with Love on suomalaisen laulaja-lauluntekijä Saara Aallon ensimmäinen studioalbumi. Albumin tuottajana toimi Teemu Roivainen, ja sen julkaisi Yume Records -omakustannelevy-yhtiö 11. toukokuuta 2011. Albumi sisältää kappaleen "Blessed with Love", jolla Aalto osallistui keväällä 2011 Suomen euroviisukarsintoihin sijoittuen toiseksi. ==Taustaa ja julkaisu== Aalto on itse sanoittanut ja säveltänyt levyn kaikki kappaleet. "Empty Show" -kappaletta on ollut säveltämässä myös albumin tuottaja Teemu Roivainen. Albumin kappaleet ovat englanninkielisiä, lukuun ottamatta albumin bonusraitaa "Varpaisillaan", jonka Aalto esitti ensimmäistä kertaa Talent Suomi -ohjelman karsinnoissa vuonna 2007. Aalto on kuvaillut levyn kappaleita "eeppiseksi rakkauspopiksi". Kappaleet ovat pääosin balladeja, ja ne ovat saaneet vaikutteita muun muassa elokuvamusiikista. Aalto on myöhemmin sanonut, että levyä tehdessä hänellä oli meneillään "söpöstely-vaihe". Levyn nimikkoraita "Blessed with Love" julkaistiin myyntiin 8. helmikuuta 2011. Aalto osallistui kappaleella Suomen euroviisukarsintoihin, mutta hävisi finaalissa niukasti Paradise Oskarille. "Blessed with Love" -kappaleesta julkaistiin myöhemmin myös kiinan- ja japaninkieliset versiot, ja kappaleen kiinankielinen nimi ("Ai De Zhu Fu") valittiin myös Aallon ensimmäisen kiinankielisen levyn nimeksi. "Blessed with Love" -kappaleen lisäksi musiikkivideot tehtiin kappaleille "Out of Sight, Out of Mind" ja "Cage Bird". Blessed with Love -nimestä on sittemmin kehittynyt Aallon brändi ja tuotemerkki; vuonna 2012 avattiin Blessed with Love -verkkokauppa, jossa myydään muun muassa koruja ja muita Aallon fanituotteita. ==Vastaanotto== Albumi ei ole saavuttanut juurikaan kaupallista menestystä, eikä se ole noussut Suomen viralliselle albumilistalle. Viihdeportaali V2:n kriitikko antoi levylle kolme tähteä viidestä. Hän sanoi kappaleiden kaipaavan lisää särmää, mutta kehui Aallon vokaalisuorituksen ja tulkinnan olevan "sytyttävän hohdokasta". Särmää kaipasi myös Metropoli.net- sivuston kriitikko. Euroviisu-sivusto ESC Insightin toimittaja sanoi levyn tuoneen mieleen Disney-musiikin. Hän kehui Aallon ääntä fantastiseksi, mutta sanoi, ettei mikään levyn kappaleista noussut erityisesti esille. ==Kappaleet== ==Lähteet== Luokka:Vuoden 2011 esikoisalbumit Luokka:Saara Aallon albumit
Sahrajärvi (järvi)

Sahrajärvi on Keski-Suomessa Multialla ja Uuraisissa Sahrajärven lähellä sijaitseva järvi. Sen eteläistä osaa kutsutaan Pienivedeksi, joten järvestä voidaan käyttää kaksiosaista nimeä Sahrajärvi–Pienivesi. == Maantietoa == Sahrajärvi on 2,9 kilometriä pitkä, 1,7 kilometriä leveä, ja sen pinta-ala on 191 hehtaaria eli 1,9 neliökilometriä. Järvi muodostuu kahdesta järvialtaasta, joiden vedenpinnat ovat samalla korkeudella. Eteläpuolisen Pieniveden erottaa pohjoisosasta kaksi vastakkain ulottuvaa niemeä, joiden väliin jää kapeimmillaan 10-metrinen salmi. Salmen yli on rakennettu yksityinen silta, joka johtaa länsipuolelle peltopalstalle. Järven pohjoisosa on rantaviivaltaan melko selkeäpiirteinen. Luoteisrannikolla ovat pienet Pitkälahti ja Nevalahti. Pohjoisessa sijaitsee laajasuinen Nikaranlahti. Järvellä on kartan mukaan 5 saarta. Suurin saari on Kuoliosaari, jonka pinta-ala on noin kolme hehtaaria. Muita saaria ovat Rantosaari, Haukkasaari ja Lamponsaari. Järven tilavuudeksi on määritetty 6,56 miljoonaa kuutiometriä ja sen keskisyvyydeksi on saatu 3,4 metriä. Sen syvänteessä on 8,8 metriä syvää. Järven rantaviivan pituus on 14,0 kilometriä. Suuri osa rantaviivasta on metsämaata ja vain paikoitellen esiintyy neljälle maatilalle kuuluvia peltopalstoja. Maatalojen kautta kulkee kylätie Kyynämöiseen. Uuraisten ja Multian välinen kuntaraja ylittää järven niin, että itärannat Kotajoelta Roninpurolle kuuluvat Uuraisille. == Luontoarvoja == Sahrajärveen on istutettu kuhaa, taimenta ja rapua. Suovesien takia Pieniveden ja Sahrajärven vesi on humuspitoista ja hapanta. == Historiaa == Järvi sijaitsee vedenjakajaseudulla, jossa läntisemmät järvet kuuluvat Keuruun reittiin ja laskevat Kokemäenjokeen. Sahrajärvi taas laskee lähes pohjoiseen, Saarijärven reittiin kuuluvaan Mahlunjärveen. Tämä jokireitti oli 1800-luvun lopulta alkaen tärkeä uittoväylä. Järvessä oleva Kuoliosaari kertoo, että alueella on ollut asutusta jo nelisensataa vuotta sitten, jolloin tällaisia hautasaaria käytettiin. Sahrajärven nimi on perimätiedon mukaan tullut vesistön järvimalmiesiintymästä. Nostetusta malmista on valmistettu maataloustyökoneita, kuten sahroja. == Vesistösuhteet == Sahrajärvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Kotajoen alueeseen (14.624) latva- alueeseen järvi kuuluu. Järven valuma-alueen pinta-ala on noin 25 neliökilometriä . Nikaranlahteen laskee Sarvilampi (3 ha), jonka valuma- alueella ovat myös Syvälampi (3 ha), Särkilampi (10 ha) ja Talaslampi (4 ha). Pitkälahteen tulee Poikelmuksen (52 ha) laskuoja. Roninpuro laskee etelästä päin Pieniveteen. Sen valuma-alue on tiheästi ojitettua metsä- ja suomaata. Pienveden länsipäähän laskee Rynkälammen, Pihkasen (2 ha), Lamminmäenlammen (5 ha) yhteinen laskuoja. Sahrajärven vedenpinnan korkeus on 185,9 metriä mpy. == Lähteet == Luokka:Mahlunjärven alue Luokka:Multian järvet Luokka:Uuraisten järvet
Jaarlinkämmekät

Jaarlinkämmekät (Stanhopea) on suku, joka kuuluu heimoon kämmekkäkasvit (Orchidaceae). Sen lajeja on hyötykäytössä koristekasveina, huonekasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Jaarlinkämmeköihin kuuluu noin 30 lajia ikivihreitä, epifyyttisiä orkideoita. Niitä esiintyy luonnossa Meksikossa, Keski-Amerikassa ja Etelä-Amerikassa. Kasvavat kosteissa metsissä yhden–kahden kilometrin korkeudella. Jokaisesta varsimukulasta kasvaa yksittäinen suuri lehti. Riipuvissa kukkatertuissa on kahdesta kymmeneen erittäin tuoksuvaa lyhytikäistä kukkaa. Viljeltynä nämä orkideat viihtyvät viileässä ilmassa.Brickell, Christopher & Cathey, H. Marc: A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. == Lajeja == * Stanhopea hernandezii – pisamajaarlinkämmekkäSuomen Lajitietokeskus: Jaarlinkämmekät – Stanhopea eli jaarlinkämmekkä * Stanhopea oculata * Stanhopea tigrina – purppurajaarlinkämmekkä * Stanhopea wardii == Lähteet == == Aiheesta muualla == * Finto: Kassu – Kasvien suomenkieliset nimet: Stanhopea * ITIS: Stanhopea Luokka:Kämmekkäkasvit
Norman Thomas

Norman Thomas (20. marraskuuta 1884 Marion, Ohio – 19. joulukuuta 1968 Huntington, New York)Norman Thomas Encyclopædia Britannica Online Academic Edition. Viitattu 16.2.2014. oli yhdysvaltalainen presbyteeripappi ja sosialistinen poliitikko, joka oli kuusi kertaa Socialist Party of American ehdokkaana presidentinvaaleissa. Thomas valmistui papiksi New Yorkin Union Theological Seminarysta vuonna 1911. Hän toimi sen jälkeen seurakuntapappina ja setlementtitalon johtajana Manhattanin East Harlemissa, eräässä New Yorkin köyhimmistä kaupunginosista. Ensimmäisen maailmansodan aikana hän ryhtyi pasifistiksi ja liittyi 1918 sosialistipuolueeseen. Samana vuonna hän jätti seurakuntansa ja siirtyi Fellowship of Reconciliation -nimisen rauhanjärjestön sihteeriksi. Vuodesta 1921 Thomas oli vasemmistolaisen The Nation -lehden apulaispäätoimittaja. Hän oli myös yksi League for Industrial Democracy -järjestön johtajista 1920-luvulla sekä eräs American Civil Liberties Unionin perustajista. Thomas oli Socialist Party of American ehdokkaana New Yorkin osavaltion kuvernööriksi 1924, New Yorkin kaupungin pormestariksi 1925 ja 1929 sekä Yhdysvaltain presidentiksi 1928, 1932, 1936, 1940, 1944 ja 1948. Hän arvosteli presidentti Franklin D. Rooseveltin New Deal -politiikkaa, joka hänen mielestään korjasi vain akuutteja taloudellisia ongelmia, mutta laiminlöi moraaliset kysymykset. Vuonna 1935 Thomas irtisanoutui marxilaisten sosialistien hallitsemasta New Leader -lehdestä ja tuki uuden Socialist Call -lehden perustamista, mikä hajotti sosialistipuolueen rivejä. Hän kuitenkin säilytti asemansa puolueen keulahahmona vielä toisen maailmansodan jälkeiseen aikaan saakka. Thomas vastusti Yhdysvaltain osallistumista myös toiseen maailmansotaan pasifistisen katsomuksensa vuoksi, mikä heikensi hänen suosiotaan. Sodan jälkeen hän toimi kansainvälisissä järjestötehtävissä maailmanrauhan hyväksi. ==Lähteet== Luokka:Yhdysvaltalaiset sosialistit Luokka:Yhdysvaltalaiset presidenttiehdokkaat Luokka:Yhdysvaltalaiset papit Luokka:Yhdysvaltalaiset pasifistit Luokka:Vuonna 1884 syntyneet Luokka:Vuonna 1968 kuolleet
Millrose Games

Millrose Games on vuosittain helmikuussa New Yorkissa järjestettävät yleisurheilun sisäratakilpailut. Ne pidettiin ensimmäistä kertaa vuonna 1908. Vuosina 1914–2011 kilpailupaikkana oli Madison Square Garden, jonka jälkeen ne siirrettiin Washington Heightsin kaupunginosassa sijaitsevaan Fort Washington Avenue Armoryyn. Kilpailuihin osallistuneista suomalaisurheilijoista muistetaan erityisesti Paavo Nurmi, joka vuonna 1925 juoksi kisoissa puolentoista mailin uuden maailmanennätyksen. == Lähteet == == Aiheesta muualla == *Millrose Gamesin viralliset kotisivut Luokka:Yhdysvaltain yleisurheilukilpailut Luokka:New Yorkin urheilu
Me ei kuolla koskaan

__NOTOC__ Me ei kuolla koskaan on suomalaisen laulaja Olavi Uusivirran toinen studioalbumi, joka julkaistiin 28. syyskuuta 2005. Albumin julkaisi Universal Music Group. Albumi on myynyt kultalevyyn oikeuttavan määrän, yli 15 000 kappaletta. ==Taustaa ja julkaisu== Albumin kappaleet ovat Uusivirran sanoittamia ja säveltämiä. Albumin viimeiseen kappaleeseen ”Hautalaulu” on lainattu säkeitä Eino Leinon samannimisestä runosta. Levyn kappaleet ovat brittiläisvaikutteista pop-rockia. Albumin julkaisua edelsi single ”Irrallaan”, joka julkaistiin heinäkuussa 2005. ”Irrallaan” sijoittui parhaimmillaan singlelistan sijalle 14. Albumilta julkaistiin myöhemmin vielä promosingleinä kappaleet ”On niin helppoo olla onnellinen”, ”Hautalaulu”, ”Me ei kuolla koskaan” ja ”Rakkausrunoja”. ==Vastaanotto== Me ei kuolla koskaan nousi ilmestyessään Suomen virallisen albumilistan sijalle 18 ja pysyi listalla yhteensä seitsemän viikkoa. Albumia on myyty yhteensä yli 15 000 kappaletta, ja sille myönnettiin kultalevy vuonna 2006. Soundin kriitikko antoi levylle neljä tähteä viidestä sanoen sen olevan ”ilahduttavan naseva ja puhutteleva”. Mesta.net-sivuston kriitikko sanoi Uusivirran kehittyneensä selvästi debyyttilevynsä Nuoruustangoon verrattuna, vaikkei täysin levystä vakuuttunutkaan. Vuoden 2006 Emma-gaalassa Uusivirta oli ehdolla vuoden miessolistiksi, mutta hävisi Kari Tapiolle. ==Kappaleet== == Arvostelut == * Soundi: Soundi: Levyarvio == Lähteet == Luokka:Vuoden 2005 albumit Luokka:Olavi Uusivirran albumit
Corina Crețu

Corina Crețu (s. 24. kesäkuuta 1967 Bukarest, Romania) on romanialainen poliitikko. Hän on toiminut vuodesta 2014 alkaen Euroopan unionin aluepolitiikasta vastaavana komissaarina. Hän edustaa Pro România -puoluetta ja siten Euroopan demokraattista puoluetta, joihin hän liittyi vuonna 2019 oltuaan aiemmin Romanian sosiaalidemokraattisen puolueen ja Euroopan sosialidemokraattisen puolueen jäsen. Hän oli myös Euroopan parlamentin jäsen vuodesta 2007 ja neljän kuukauden ajan Euroopan parlamentin varapuhemies ennen komissaariksi nimitystään. == Poliittinen ura == Crețu valmistui vuonna 1989 Bukarestin kauppa-akatemian taloudellisen suunnittelun ja kybernetiikan tiedekunnasta ja työskenteli sitten analyytikkona eri yrityksissä ja vuodesta 1992 vuoteen 2000 erilaisissa asiantuntijatehtävissä Romanian presidentille ja senaatille. Vuonna 2000 hänet valittiin Romanian edustajainhuoneen jäseneksi ja oli myös samanaikaisesti presidentin ministerinarvoinen neuvonantaja tiedotusasioissa. Vuonna 2004 hänet valittiin senaattoriksi. === Euroopan parlamentissa === Kesäkuussa 2005 Romanian parlamentti nimitti Crețun yhdeksi tarkkailijajäsenekseen Euroopan parlamenttiin. Hän oli tarkkailijana parlamentissa vuoteen 2007 asti, jolloin Romania virallisesti liittyi Euroopan unioniin ja hän jatkoi Euroopan parlamentin virallisena jäsenenä. Hän oli virallisen aseman saatuaan loppuajan vaalikaudesta 2005–2009 jäsenenä muun muassa kehitysyhteistyövaliokunnassa sekä talous- ja raha-asioiden valiokunnassa. Hän tuli valituksi Euroopan parlamenttiin europarlamenttivaalit 2009. Vaalikaudella 2009–2014 hän toimi varapuheenjohtajana kehitysyhteistyövaliokunnassa. Vuodesta 2012 alkaen hän oli myös Euroopan parlamentin sosialistien ja demokraattien ryhmän varapuheenjohtaja. Europarlamenttivaaleissa 2014 hänet äänestettiin uudelleen parlamenttiin, joka valitsi hänet varapuhemieheksi. Vaalikausi 2014–2019 jäi häneltä kuitenkin kesken, kun hänet nimitettiin Euroopan komissioon. Yhdysvaltain entisen ulkoministerin Colin Powellin sähköposti hakkeroitiin ja hänen yksityistä viestejänsä julkaistiin vuonna 2013. Osa sähköposteista oli ollut yksityistä kirjeenvaihtoa Creţun kanssa. Powellin mukaan he olivat olleet läheisiä, mutta heillä ei ollut suhdetta. === Komissaarina === Crețu nimitettiin Junckerin komission jäseneksi vuonna 2014 aluepolitiikasta vastaavaksi komissaariksi Romanian ehdotuksesta. Ylen haastettelussa hän sanoi, että nuoria pitää innostaa osallistumaan politiikkaan, mutta myös muita kuin teknologiaan liittyviä ratkaisuja pitää kehitellä. ==Lähteet== === Viitteet === == Aiheesta muualla == * Luokka:Romanialaiset EU-komissaarit Luokka:Romanialaiset europarlamentaarikot Luokka:Vuonna 1967 syntyneet Luokka:Elävät henkilöt
Avro 748

Avro 748, mutta myös nimellä Andover on brittiläinen potkuriturbiini- käyttöinen lentokone. Konetta käytettiin etupäässä siviilikäyttöön, ja lähinnä matkustajalentokoneena. Tyypin alku pohjautuu sotilasilmailun tarpeisiin. Vuonna 1960 ensilentonsa lentänyt kone tarkoitettiin lyhyen matkan sotilaskuljetuskoneeksi, ja korvaamaan jo ikääntynyt Douglas DC-3 eli C-47 Skytrain -konetyyppi. Siviilikäytössä konetyyppiä käytettiin niin kutsuttuun transito- eli syöttöliikenteeseen varsinaisille runkoreiteille. Konetyyppiä kehiteltiin edelleen, ja se sai alatyyppejä. Avro 748 ei suoranaisesti korvannut esimerkiksi Vickers Viscount -tyyppiä, vaikka matkustajamäärien tilavuudet olivat suunnilleen vastaavaa luokkaa (40—58 henkeä). Tyyppinä helposti tunnistettava Avro 748 käytti Rolls-Royce Dart -potkuriturbiineja. Tätä tyyppiä valmisti muun muassa HAL Industriesin (Hindustan Aeronautics Ltd.) Intiassa HAL748:na. Se oli käytössä ja tuotannossa pitkälle 1980-luvulle asti. Erikoista koneen muotoilussa on se, että R.Da-potkuriturbiinit on asetettu siiven yläpinnalle. Tämä tekee trapetsi-siipisen ja muutoin perinteisen konetyypin tunnistuksesta helpompaa. Propellit ovat nelilapaiset.Tiedon Portaat 3 (Ilmailu): s. 534 Series 1 -tyypin koneet saattoivat saavuttaa 515 km/h huippunopeuden ja 470 km/h matkalentonopeuden. Koneen kantama oli noin 1 800 kilometriä. Konetyyppiä valmistettiin arviolta 380 koneyksilöä, joskin varmistamattomien lähteiden mukaan - vielä tätä huomattavan paljon enemmän. == Lähteet == *Eskelinen, Heikki; Kärnä, Juhani et al, WSOY, Helsinki-Porvoo, 1968: Tiedon Portaat – osa 3 (Ilmailu): s. 534 ===Viitteet=== == Aiheesta muualla == *http://www.airliners.net/aircraft- data/hawker-siddeley-hs-748/57 *http://www.flugzeuginfo.net/acdata_php/acdata_andover_en.php *http://www.greatcirclemapper.net/en/aircraft- type/avro-748-hs-748-bae-748.html *Satukustannus 193: Valokeilassa - Ilmailu, s. 17 748 Luokka:Brittiläiset matkustajalentokoneet Luokka:1960-luvun matkustajalentokoneet
Véronique De Keyser

Veronique De Keyser (s. 23. maaliskuuta 1945) on belgialainen poliitikko. Hän nousi Euroopan parlamenttiin ensimmäisen kerran vuonna 2001, ja hänet valittiin uudelleen vuosien 2004 ja 2009 vaaleissa. Hän on Euroopan parlamentin sosialistien ja demokraattien ryhmän varapuheenjohtaja ja Kehitysyhteistyövaliokunnan jäsen. ==Lähteet== Luokka:Belgialaiset europarlamentaarikot Luokka:Vuonna 1945 syntyneet Luokka:Elävät henkilöt
Göran Färm

Göran Färm (s. 17. lokakuuta 1949) on ruotsalainen demaripoliitikko. Hänet valittiin Euroopan parlamenttiin ensimmäisen kerran vuonna 1999, ja uudelleen vuosien 2004 ja 2009 vaaleissa. Hän on Euroopan parlamentin sosialistien ja demokraattien ryhmän varapuheenjohtaja ja Budjettivaliokunnan jäsen. ==Lähteet== == Aiheesta muualla == * Göran Färm (S) * Luokka:Ruotsalaiset europarlamentaarikot Luokka:Ruotsin sosiaalidemokraattisen työväenpuolueen poliitikot Luokka:Vuonna 1949 syntyneet Luokka:Elävät henkilöt
Ikuiset lapset

Ikuiset lapset on suomalaisen laulaja Olavi Uusivirran kuudes studioalbumi, joka julkaistiin 28. helmikuuta 2014. Levyn julkaisi Johanna Kustannus. ==Taustaa== Albumin kappaleet ovat pääosin Uusivirran säveltämiä ja sanoittamia. Joidenkin kappaleiden tekemiseen ovat osallistuneet myös levyn tuottaja Timo Kämäräinen sekä Jaakko Kämäräinen. Tyyliltään levy edustaa suomirockia. Laulaja Anna Puu vierailee levyn kappaleella "Tiedän miten tulta tehdään"; Marco Hietala on taustalaulajana kappaleella "Rakkautta ilmassa". ==Julkaisu== Ikuiset lapset julkaistiin fyysisessä ja digitaalisessa muodossa 28. helmikuuta 2014. Albumi oli kuunneltavissa kokonaisuudessaan YleX- radiokanavan sivuilla jo julkaisua edeltäneellä viikolla. Albumin ensimmäisenä singlenä julkaistiin tammikuussa 2014 "Kauneus sekoittaa mun pään", johon kuvattiin Jenni Kangasniemen ohjaama musiikkivideo. "Kauneus sekoittaa mun pään" on ollut parhaimmillaan Suomen radiokanavien 14:nneksi soitetuin kappale. ==Vastaanotto== Ikuiset lapset debytoi Suomen virallisen albumilistan kolmannella sijalla. Albumi sai kriitikoilta pääosin positiivisen vastaanoton. Levyn hyväntuulinen energia herätti kiitosta. Soundin sanoi Uusivirran olevan "maamme taitavimpia sanoittajia"; toisaalta sanomalehti Keskisuomalaisen kriitikko kaipasi sanoituksiin uusia teemoja ja näkökulmia. Rumban kriitikko luonnehti levyä valtavirtaisemmaksi ja radioystävällisemmäksi Uusivirran edellisiin albumeihin verrattuna. * Rumba: * Soundi: ==Kappaleet== ==Lähteet== Luokka:Vuoden 2014 albumit Luokka:Olavi Uusivirran albumit
Sylvie Guillaume

Sylvie Guillaume (s. 11. kesäkuuta 1962) on ranskalainen poliitikko. Hänet valittiin Euroopan parlamenttiin vuoden 2009 vaaleissa. Hän on Euroopan parlamentin sosialistien ja demokraattien ryhmän varapuheenjohtaja ja kansalaisvapauksien sekä oikeus- ja sisäasioiden valiokunnan jäsen. Guillaume on ollut erilaisissa toimissa Ranskan sosialistisessa puolueessa vuodesta 1993 lähtien. Vuosina 1998–2004 hän oli Rhône-Alpesin aluevaltuuston jäsen, ja vuodesta 2001 lähtien hän on ollut Lyonin kaupungin apulaiskaupunginjohtaja. Koulutuksena Guillaumella on ylioppilastutkinnon lisäksi sosiaali- ja terveysalan sihteerin tutkinto. ==Lähteet== == Aiheesta muualla == * http://www.sylvieguillaume.eu Luokka:Ranskalaiset europarlamentaarikot Luokka:Vuonna 1962 syntyneet Luokka:Elävät henkilöt
Zero 76

”Zero 76” on alankomaalaisten housemusiikin tuottajien Tiëston ja Hardwellin kappale, joka julkaistiin singlenä 7. helmikuuta 2011. Kappale löytyy myös Tiëston huhtikuussa 2011 julkaistulta Club Life Volume One - Las Vegas -miksauskokoelma-albumilta. == Aiheesta muualla == * Zero 76 -musiikkivideo Luokka:Vuoden 2011 kappaleet Luokka:Tiëston kappaleet
Elena Băsescu

Elena Băsescu (s. 24. huhtikuuta 1980) on romanialainen poliitikko. Hänet valittiin Euroopan parlamenttiin vuoden 2009 vaaleissa. Hän oli Euroopan kansanpuolueen ryhmän jäsen ja Vetoomusvaliokunnan varapuheenjohtaja. Elena Băsescu on presidentti Traian Băsescun tytär. Kampanjan aikana häntä arvosteltiin kokemattomuudesta, mutta kehuttiin korruptoitumattomuudesta. ==Lähteet== Luokka:Romanialaiset europarlamentaarikot Luokka:Vuonna 1980 syntyneet Luokka:Elävät henkilöt
Daniel Hannan

Daniel Hannan (s. 11. kesäkuuta 1971) on brittiläinen poliitikko, joka istui 1999–2020 Euroopan parlamentissa. Hän oli yksi kovaäänisimmistä EU- kriitikoista ja ajoi Brexitiä. Hannan sai vuonna 2021 elinikäisen päärin arvon, ja hänestä tuli Britannian ylähuoneen jäsen. Hannan valittiin Euroopan parlamenttiin vuonna 1999 ja uudelleen vuosien 2004, 2009, 2014 ja 2019 vaaleissa. Hän oli Euroopan konservatiivien ja reformistien ryhmän jäsen ja Perussopimus-, työjärjestys- ja toimielinasioiden valiokunnan jäsen. Hannan oli vuosia Britannian kovaäänisimpiä EU-kriitikkoja, joka ajoi Britannian täyttä eroa EU:sta ja Norjan ja Sveitsin kaltaista vapaakauppasuhteita. Hannan sai 2021 elinikäisen päärin arvon, ja hänestä tuli Lord Hannan of Kingsclere ja Britannian ylähuoneen jäsen. Hannan on journalisti ja kirjailija. Hän piti blogia The Daily Telegraph -lehden sivuilla. == Teoksia == *Inventing Freedom: How the English-Speaking Peoples Made the Modern World (2013) *Why America Must Not Follow Europe (Encounter Broadsides) (2011) *The New Road to Serfdom: A Letter of Warning to America (2010) *The Case for EFTA (2004) *What if Britain Votes No? (2002) *The Challenge of the East (1999) *The Euro: Bad for Business (1998) *A Guide to the Amsterdam Treaty (1997) *Time for a Fresh Start in Europe (1993) ==Lähteet== == Aiheesta muualla == * Book Review: 'Inventing Freedom' by Daniel Hannan Wall Street Journal Luokka:Brittiläiset europarlamentaarikot Luokka:Elinikäiset päärit Luokka:Vuonna 1971 syntyneet Luokka:Elävät henkilöt
C’mon

C'mon on hollantilaisen house-musiikin tuottajan Tiëston ja yhdysvaltalaisen DJ:n Diplon kappale. Kappale julkaistiin 11. toukokuuta 2010. Kappale löytyy myös Tiëston Club Life Volume One - Las Vegas -miksauskokoelma-albumilta. == Aiheesta muualla == * Tiëston viralliset sivut * Diplon viralliset sivut * C'mon -musiikkivideo Luokka:Vuoden 2010 kappaleet Luokka:Tiëston kappaleet Luokka:Yhdysvaltalaiset musiikkikappaleet
Esko Pekonen

Esko Einar Pekonen (19. kesäkuuta 1923 Mikkelin maalaiskunta – 27. tammikuuta 2014 Mikkeli) oli suomalainen kunnallispoliitikko, kansanedustaja ja karjatilallinen. Pekonen toimi Mikkelin maalaiskunnan kunnanvaltuutettuna 42 vuoden ajan vuodesta 1951 ja valtuuston puheenjohtajana 36 vuoden ajan. Hänet valittiin keskustapuolueen kansanedustajaksi Mikkelin läänin vaalipiiristä vuosiksi 1970–1972 ja 1975–1983. Presidentin valitsijamiehenä Pekonen oli 1978, 1982 ja 1988. Pekonen vaikutti myös Suomen kunnallisliitossa ja useissa muissa luottamustehtävissä, muun muassa Valio Oy:n hallintoneuvoston puheenjohtajana. Hän sai kunnallisneuvoksen arvonimen 1973 ja maanviljelysneuvoksen arvonimen 1987. ==Lähteet== Luokka:Kansanedustajat Luokka:Mikkelin maalaiskunnan kunnanvaltuutetut Luokka:Suomen Keskustan poliitikot Luokka:Etelä-Savon vaalipiiri Luokka:Maanviljelysneuvokset Luokka:Vuonna 1923 syntyneet Luokka:Vuonna 2014 kuolleet
V. O. Juvelius

Verner Ossian Juvelius (15. marraskuuta 1869 Pyhäjoki – 21. huhtikuuta 1937 Oulu Viitattu 17.2.2014.) oli suomalainen vankilanjohtaja. == Ura == Pyhäjoella syntynyt Juvelius suoritti kameraalitutkinnon vuonna 1889 ja ylemmän hallintotukinnon 1895. Hän aloitti vankilauransa Helsingin kuritushuoneen kirjanpitäjänä vuonna 1891 ja työskenteli sen jälkeen asianajajana Oulussa vuodesta 1897 lähtien. Samana vuonna Juvelius nimitettiin Oulun lääninvankilan johtajaksi. Hänet erotettiin tehtävästä toisen sortokauden aikana 1916. Juvelius sai virkansa takaisin sisällissodan yhteydessä, jolloin hän toimi myös Oulun vankileirin ensimmäisenä johtajana. Leirin huonojen olosuhteiden johdosta Juvelius sai uhkauksia kaupungin asukkailta. Erään suojeluskuntalaisen hänelle toimittaman varoituskirjeen mukaan Juvelius uhattiin ”naulata kielestään sähköpylvääseen”. Hänestä käytettiin Oulussa myös nimitystä ”rosvopäällikkö”. 23\. huhtikuuta 1918 Juvelius aloitti punavangeista vastanneen sotavankilaitoksen vankilatoimenosaston johtajana. Hänen tehtäviinsä kuului muun muassa vankileirien sijoituspaikkojen suunnittelu sekä niiden yleisen toiminnan hallinnointi ja kehittäminen. Sisällissodan jälkeen Juvelius toimi Oulun lääninvankilan johtajana aina vuoteen 1936 saakka. Sotilasarvoltaan hän oli majuri. == Perhe == Juveliuksen vanhemmat olivat maanmittari Johan Henrik Juvelius ja Ida Maria Åkerman. Hän avioitui vuonna 1893 Augusta Elisabeth Schreyn kanssa. Heidän poikansa eversti Eero Juva toimi muun muassa rykmentin komentajana jatkosodan aikana. V. O. Juveliuksella oli seitsemän sisarusta, joista tunnettuja ovat kirjallisuuden tutkija J. W. Juvelius (1863–1927), kirjailija Valter Juva (1865–1922), lähetyssaarnaaja ja diakoni Ester Juvelius (1876–1962), näytelmäkirjialija ja suomentaja Veera Roos (1882–1961) sekä kirjailija Siiri Juva (1886–1974). == Lähteet == Luokka:Suomalaiset juristit Luokka:Suomalaiset vankilanjohtajat Luokka:Suomen sisällissodan valkoiset Luokka:Suomalaisten vankileirien komentajat Luokka:Suomen sisällissodan terroriin osalliset henkilöt Luokka:Vuonna 1869 syntyneet Luokka:Vuonna 1937 kuolleet